cyanic-selkie/wikianc huggingface dataset:
চায়না (কুস্তিগির)
কুস্তির বাইরে, তিনি দু'বার প্লেবয় ম্যাগাজিনের প্রচ্ছদে উপস্থিতির পাশাপাশি অসংখ্য টেলিভিশন অনুষ্ঠান এবং চলচ্চিত্রে কাজ করেছেন। সেই সময়ে তিনি যৌন প্রতীক হিসাবে বিবেচিত হতেন। ২০০৫ সালে, তিনি ভিএইচ ১-এর ' দ্য ইনটরিয়াল লাইফের' একজন কাস্ট সদস্য ছিলেন, যার ফলে নেটওয়ার্কের ' দ্য সারেয়াল লাইফ: ফেম গেমস 'এবং ২০০৮ সালে ' ডঃ ড্রয়ের সাথে সেলিব্রিটি রিহ্যাব 'সহ বেশ কয়েকটি সেলিব্রিটি রিয়েলিটি শোতে উপস্থিত হয়েছিল। এছাড়া তিনি প্রাপ্তবয়স্ক চলচ্চিত্রেও অভিনয় করেছেন। তার সহকর্মী কুস্তিগির শান ওয়াল্টম্যানের সাথে সম্পর্কের জন্যও তিনি বিশেষ খ্যাতি পেয়েছিলেন, যার সাথে তিনি ২০০৪ সালে  '১ নাইট ইন চায়না ' শিরোনামে বাণিজ্যিকভাবে প্রকাশিত একটি পর্নোগ্রাফিক ভিডিও তৈরি করেছিলেন, যেটি ২০০৬ সালের সেরা বিক্রির খেতাব অর্জনের জন্য এভিএন পুরস্কার লাভ করে।
প্রারম্ভিক জীবন
লরারের জন্ম ১৯৬৯ সালের ২৭ ডিসেম্বর নিউ ইয়র্কের রচেস্টারে। তাঁর দুটি বড় ভাইবোন ছিল: ক্যাথি এবং সনি। চার বছর বয়সে তার বাবা-মা বিচ্ছেদ হয়। পরবর্তীতে, লরারের তিন জন আলাদা সৎ বাবা এবং একজন সৎ মা ছিলেন। লরারের মতে, তার প্রথম সৎ বাবা এক পর্যায়ে আত্মহত্যার হুমকি দিয়েছিলেন।  তার জৈবিক বাবা একবার দুর্ঘটনাক্রমে তার মায়ের উরুতে ছুরি দিয়ে আঘাত করেছিলেন এবং তার মদ্যপানের সমস্যাও ছিল।
ছোটবেলায় তিনি বেহালা এবং সেলো বাঁজাতে শিখেছিলেন। তার ভাষ্যমতে, সপ্তম শ্রেণিতে পড়ার সময় তাঁর স্কুলে কর্মরত অনেক বয়স্ক শিক্ষক তাকে যৌন চুম্বন করেছিলেন। ছোটবেলায় তার মা তার জৈবিক বাবার সাথে থাকার পরিবর্তে তাকে মাদক পুনর্বাসন কেন্দ্রে ভর্তির জন্য বাধ্য করার চেষ্টা করেছিল। এজন্য সে ষোল বছর বয়সে বাড়ি ছেড়ে চলে যান। একই বছর তিনি শরীর গঠন নিয়ে কাজ শুরু করেছিলেন। তিনি স্পেনে তার উচ্চ বিদ্যালয়ের পড়াশোনা শেষ করেন।
১৯৯২ সালে তিনি টাম্পা বিশ্ববিদ্যালয় থেকে স্প্যানিশ সাহিত্যে স্নাতক ডিগ্রি অর্জন করেন। কলেজ জীবনে তিনি ফ্রেঞ্চ এবং জার্মান ভাষাও শিখতেন ফলে তিনি উভয় ভাষায় কথোপকথন করতে পারতেন। তার আত্মজীবনীতে উল্লেখ আছে যে, কলেজ জীবনে একটা পার্টিতে মাতাল হয়ে দুজন পুরুষ তাকে ধর্ষণ করেছিল। তিনি রিজার্ভ অফিসার্স ট্রেনিং কর্পস-এর সদস্যও ছিলেন। তিনি ফেডারেল ব্যুরো অফ ইনভেস্টিগেশনের পক্ষে কাজ করতে বিদেশী ভাষার দক্ষতা ব্যবহার করতে চেয়েছিলেন। পরবর্তীকালে, তিনি পিস কর্পসে যোগদান করেন এবং গুয়াতেমালায় নিযুক্ত হন।
বিদেশ থেকে ফিরে আসার পরে, লরার বেশ কয়েকটি চাকরি নিয়েছিলেন যেমনঃ একটি স্ট্রিপ ক্লাবে ককটেল পরিবেশিকা, একটি ব্যান্ডের গায়িকা এবং চ্যাট লাইনের কর্মী। এছাড়া তিনি বেলি নৃত্যশিল্পী হিসাবেও কাজ করেছিলেন।
কলেজে জীবন শেষে সে নিয়মিত ফিটনেস প্রতিযোগিতায় অংশ নেয়া শুরু করেন। ১৯৯৬ সালে, তিনি ফিটনেস আমেরিকা প্রতিযোগিতার নিউ ইয়র্ক সিটি বাছাই পর্বে অংশ নিয়েছিলেন। অন্যান্য মহিলাদের তুলনায় তার বিশাল আকারের শারীরিক গঠনের কারনে তিনি চূড়ান্ত পর্যায় পর্যন্ত পৌঁছান।
প্রশিক্ষণ এবং স্বাধীন সংস্থায় কুস্তি (১৯৯৫-১৯৯৭)
লরার ম্যাসাচুসেটস-এর ম্যালডেনে ওয়ালাদেক "কিলার কোওলস্কির" পেশাদার রেসলিং স্কুলে প্রশিক্ষণ নিয়েছিলেন। কুস্তিগির হিসেবে তার প্রথম ম্যাচটি ছিল ১৯৯৫ সালে একজন পুরুষ কুস্তিগিরের বিরুদ্ধে যিনি পোশাক পরে মহিলা সেজেছিলেন।
১৯৯৬ সালে একটি পেশাদারি কুস্তি শোয়ের পরে ওয়ার্ল্ড রেসলিং ফেডারেশনের কুস্তিগির পল "ট্রিপল এইচ" লেভেস্ক এবং শন মাইকেলসের সাথে তার সাক্ষাত হয়। তারা লরার বিভিন্ন ম্যাচের ভিডিও দেখে তাকে দেহরক্ষী হিসাবে ডাব্লিউডাব্লিউএফ-এ আনার সিদ্ধান্ত নেয়। কিন্তু ডাব্লিউডাব্লিউএফ-এর মালিক ভিন্স ম্যাকম্যান প্রথমে চাননি যে লরার তার সংস্থায় যোগ দিক, কারন তিনি বিশ্বাস করেননি যে কোন মহিলা একজন পুরুষকে মারধর করবে আর এটা দর্শকদের কাছে বিশ্বাসযোগ্য হবে। যখন লরার ডাব্লিউডাব্লিউএফের সিদ্ধান্তের অপেক্ষার ছিলেন ঠিক তখন বিশ্ব চ্যাম্পিয়নশিপ রেসলিং (ডাব্লিউসিডাব্লিউ) তাকে তাদের প্রতিষ্ঠানে যোগদান করার আমন্ত্রণ জানায়। ডাব্লিউসিডাব্লিউ লরারকে তাদের 'নিউ ওয়ার্ল্ড অর্ডার' দলের প্রথম এবং একমাত্র মহিলা সদস্য হিসেবে নিতে চেয়েছিল। লরার প্রথমে ডাব্লিউসিডাব্লিউ-এর প্রস্তাবটি গ্রহণ করেছিলেন, তবে পরবর্তীতে যখন শেন ম্যাকম্যান তাকে জানিয়েছিলেন যে, ডাব্লিউডাব্লিউএফ তাকে সুযোগ দিতে চায় তখন তিনি ডাব্লিউসিডাব্লিউ-এর প্রস্তাব ফিরিয়ে দেন।
ডি-জেনারেশন এক্স (১৯৯৭-১৯৯৯)
১৯৯৭ সালের ১৬ ফেব্রুয়ারী ডাব্লিউডাব্লিউএফ-এ লরার অভিষেক হয়। শন মাইকেলস এবং ট্রিপল এইচ প্রতিষ্ঠিত ডি-জেনারেশন এক্স-এর প্রচারে তাঁর মূল ভূমিকা ছিল ল্যাকোনিক এনফোর্সর বা দেহরক্ষী হিসাবে কাজ করা। লরার প্রায়শই প্রতিপক্ষকে শারীরিকভাবে হস্তক্ষেপ এবং চিট করে তার দলকে জিততে সহায়তা করতো। পরবর্তীতে, তার পেশাগত রিং নাম ' চায়না'  দেয়া হয়। তবে, ডাব্লিউডাব্লিউএফ ছেড়ে যাওয়ার পরে ট্রেডমার্কের কারণে সে তার ' চায়না' নামটি ব্যবহার করতে পারেননি। এজন্য তিনি 'চায়না পুতুল' নামটি ব্যবহার করতে শুরু করেছিলেন। পরবর্তীতে, ২০০৭ সালের নভেম্বর মাসে লরার আইনগতভাবে তার নাম পরিবর্তন করে 'চায়না' রাখেন।
১৯৯৯ সালের আগস্টে দ্য রক চায়নাকে অপমান করার জন্য হেনরিকে চুমু দেওয়ার নির্দেশ দিয়েছিল, এজন্য তিনি এই সময় দ্য রকের বিরুদ্ধে লড়াই শুরু করেছিলেন। হেনরি তাকে রোমান্টিকভাবেই অনুসরণ করত এবং শেষ পর্যন্ত চায়নাকে তার সাথে ডেট করার প্রস্তাব দেয়। হেনরি তাকে যৌন হেনস্থার হুমকিও দেয় যদি সে তার সাথে ডেট করতে রাজী না হয়। পরবর্তীতে, চায়না হেনরির প্রস্তাব গ্রহণ করে এবং অন-স্ক্রিনে তার বান্ধবী এবং মিত্র হয়ে ওঠে। ১৯৯৯ সালের জানুয়ারিতে চায়না দাবি করেছিলেন যে হেনরিকে হেয় করার জন্যই সে এটা করেছিলেন।
হেনরির সাথে কাহিনিসূত্র সমাপ্তির এক সপ্তাহ পরে, রয়্যাল রাম্বলে ৩০তম প্রবেশিকা এবং রয়াল রাম্বল ম্যাচে প্রবেশকারী প্রথম মহিলা হওয়ার গৌরব অর্জন করেন। রয়্যাল রাম্বেলের পরের দিন, তিনি ট্রিপল এইচের সাথে বিশ্বাসঘাতকতা করেন এবং প্রতিপক্ষ ভিন্স ম্যাকম্যান এবং কেইনের সাথে মিত্রতা করেন।
আন্তঃমহাদেশীয় চ্যাম্পিয়ন (১৯৯৯-২০০০)
১৯৯৯ সালের জুনে প্রথম মহিলা হিসেবে তিনি কিং অফ দ্য রিং টুর্নামেন্টে খেলার যোগ্যতা অর্জন করেন। তিনি ডাব্লিউডাব্লিউই চ্যাম্পিয়নশিপেরও প্রথম মহিলা প্রতিযোগী ছিলেন। পরের বছর, জেফ জারেটের সাথে তাঁর দীর্ঘ বিরোধের কারনে তিনি ভক্তের খুব প্রিয় হয়ে ওঠেন। তিনি ১৯৯৯ সালের ৪ অক্টোবর ব্রিটিশ পুরুষ কুস্তিগির বুলডগকে একটি ম্যাচে চ্যালেঞ্জ জানিয়েছিলেন এবং ওই ম্যাচে তিনি তাকে পরাজিত করেছিলেন। ডাব্লিউডাব্লিউই আন্তঃমহাদেশীয় চ্যাম্পিয়নশিপের আনফরগিভেন পে-পার-ভিউতে তিনি জেফ জেরেটের বিপক্ষে হেরে যান। তিনি ডাব্লিউডাব্লিউএফ-এ তার সর্বশেষ ম্যাচে জেরেটকে পরাজিত করে নো মার্সি শিরোপা জিতে এবং একমাত্র মহিলা হিসেবে আন্তঃমহাদেশীয় চ্যাম্পিয়নশি অর্জনকারীর খেতাব পান।
এডি গেরেরো এবং মহিলা চ্যাম্পিয়ন (২০০০-২০০১)
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Chyna_and_Eddie_Guerrero_-_King_of_the_Ring_2000.jpg|alt=Chyna standing and holding flowers in ring with Guerrero nearby|থাম্ব|২০০০ সালের জুনে [[কিং অফ দ্য রিং ইভেন্টে এডি গেরেরোর সাথে চায়না |220x220পিক্সেল]] আন্তঃমহাদেশীয় খেতাব হারানোর পরে, তিনি অন স্ক্রিনে এডি গেরেরোর বান্ধবী হয়ে ওঠেন। গেরেরো এবং চায়না, মূলত খলনায়ক হিসেবে, ২০০০ সালের গ্রীষ্মে ভক্তদের পছন্দ হয়ে ওঠেন। এই দুইজন সামারস্লামে আন্তঃমহাদেশীয় চ্যাম্পিয়নশিপের একটি ম্যাচে ইন্টারজেঞ্জার ট্যাগ দলের ম্যাচে ভাল ভেনিস এবং ট্রিশ স্ট্র্যাটাসের মুখোমুখি হয়েছিল। ওই ম্যাচে চায়না জিতেছিলেন, তবে দু'সপ্তাহ পরে কার্ট এঙ্গেলের সাথে ট্রিপল থ্রেট ম্যাচে গেরেরোর কাছে বেল্টটি হারিয়েছিলেন।
কুস্তির পাশাপাশি তিনি প্লেবয় ম্যাগাজিনের নভেম্বর ২০০০-এর সংখ্যার জন্য মডেল হিসেবে নগ্ন পোজ দিয়েছেন। তার প্লেবয় মডেলিংয়ের কাজটিও ডাব্লিউডাব্লিউইয়ের গল্পের কাহিনী নিয়ে করা হয়েছিল, যাতে এটি রাইট টু সেন্সরের (একটি নৈতিক রক্ষণশীল কুস্তিগীরদের দল) আকর্ষক হিসেবে কাজ করেছিল। এর খুব অল্প সময়ের মধ্যেই লরার মহিলা চ্যাম্পিয়নশিপকে কেন্দ্র করে রাইট টু সেন্সরের সদস্য আইভরির সাথে লড়াই শুরু করেছিলেন। এক ম্যাচে সে মারাক্তকভাবে আহত হয় এবং ম্যাচ থেকে ছিটকে পরে। ইনজুরি থেকে ফিরে এসে তিনি রেসলম্যানিয়া এক্স-সেভেনের একটি স্কোয়াশ ম্যাচে আইভরিকে পরাজিত করে মহিলা চ্যাম্পিয়নশিপ জিতে নেয়। ২০০১ সালের জাজমেন্ট ডে ম্যাচে তিনি লিটার বিরুদ্ধে জিতে শিরোপা ধরে রাখেন। তিনি ম্যাচটি জিতলেও, শীঘ্রই তিনি মহিলা চ্যাম্পিয়নশিপ শিরোপা ত্যাগ করেছিলেন, কারণ এটি ছিল লরারের ডাব্লিউডাব্লিউএফ-এর শেষ ম্যাচ। ২০০১ সালের ৩০শে নভেম্বর তিনি ডাব্লিউডাব্লিউএফ ছেড়ে চলে যান।
নিউ জাপান প্রো রেসলিং (২০০২)
২০০২ সালে তিনি নিউ জাপান প্রো রেসলিংয়ে (এনজেপিডাব্লু) যোগদান করেন এবং নিউ জাপান ত্রিশতম বার্ষিকীর শোতে স্টেইনার ব্রাদার্স, হিরোশি তানাহাশি এবং কেনসুক সাসাকির মধ্যে লড়াইয়ের রেফারি হিসেবে প্রথম উপস্থিত হন। ২০০২ সালের সেপ্টেম্বর এবং অক্টোবরে প্রচারের জন্য বেশ কয়েকটি ম্যাচে তিনি কুস্তি করেছিলেন। ২০০২ সালের ১৪ অক্টোবর মাসাহিরো চোনোর কাছে হেরে যাওয়ার পরে ২৬ অক্টোবর তার শেষ ম্যাচটি খেলেন এবং নিউ জাপান প্রো রেসলিং অধ্যায়ের সমাপ্তি টানেন।
টোটাল ননস্টপ অ্যাকশন রেসলিং/ইমপ্যাক্ট রেসলিং (২০১১)
২০১১ সালের মে মাসে ইমপ্যাক্ট রেসলিং-এর ১২ই মে সংস্করণের স্পাইক টিভি নেটওয়ার্ক পরামর্শক মাইক ফোলির মাধ্যমে টিএনএ-তে তার অভিষেক ঘটে। মাইক তাকে কার্ট এঙ্গেলের ব্যবসায়ি সহযোগী হিসাবে পরিচয় করিয়েছিলেন এবং স্যাক্রিফাইস দলের সদস্য হিসেবে ট্যাগ করেছিলেন, যেখানে তারা জেফ জেরেট এবং ক্যারেন জারেটের মুখোমুখি হয়। টেপিংয়ের সময় তিনি কুস্তি্তে অংশ নিয়েছিলেন। স্যাক্রিফাইসে ২০১১-এর চূড়ান্ত ম্যাচটির পরেই তিনি টিএনএ ত্যাগ করেছিলেন।
প্রাপ্তবয়স্ক চলচ্চিত্র ক্যারিয়ার
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Laurer,_Joanie_(2007).jpg|alt=Chyna smiling at event wearing clear star necklace|থাম্ব|২০০৭ সালে স্ক্রাই অ্যাওয়ার্ড চলাকালে চায়না ২০০৪ সালে '১ নাইট ইন চায়না' ভিডিওতে কাজ করারা মাধ্যমে তিনি পর্নোগ্রাফিক চলচ্চিত্রে পা রাখেন। লরার এবং শান ওয়াল্টম্যান হোমমেড ভিডিও বিতরণের জন্য রেড লাইট ডিষ্ট্রিক্ট ভিডিও নামের একটি প্রতিষ্ঠানের সাথে যোগাযোগ করে এবং ওই ভিডিওটি ২০০৪ সালেই প্রকাশিত হয়েছিল। লরার তার দ্বিতীয় পর্নোগ্রাফিক চলচ্চিত্রে উপস্থিত হয়েছিল ২০০৯ সালে "অ্যানাদার নাইট ইন চায়না" শিরোনামে। ২০১১ সালে তিনি ভিভিড ভিডিওর 'ব্যাকডোর টু চাইনা' শিরোনামের প্রথম পেশাদার পর্নোগ্রাফিক চলচ্চিত্রে অভিনয় করেন। ২০১২ সালের মে মাসে প্রকাশিত ভিভিডের 'প্যারডি অব দ্য অ্যাভেঞ্জারস'-এ অভিনয় করে তিনি পর্নোগ্রাফিক চলচ্চিত্র শিল্পে তারকা খ্যাতি পায়। 'অ্যাভেঞ্জার্স এক্সএক্সএক্স: পর্ন প্যারোডি' শিরোনামে ২০১৩ সালে প্রকাশিত চলচ্চিত্রে তিনি শি-হাল্ক চরিত্রে অভিনয় করে।
প্লেবয়
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Joanie_Laurer.jpg|alt=Chyna seated at event desk, signing|থাম্ব|২০০৭ সালে প্লেবয় ম্যাগাজিনে অটোগ্রাফ দিচ্ছেন চায়না চায়না প্লেবয় ম্যাগাজিনের ২০০০ সালের নভেম্বর সংখ্যায় প্রথম বারের মত নগ্ন মডেল হিসেবে কাজ করে। ডাব্লিউডাব্লিউএফ থেকে বিদায়ের পরে ২০০২ সালে তিনি দ্বিতীয় বারের মত প্লেবয় ম্যাগাজিনের নগ্ন মডেল হিসেবে উপস্থিত হয়েছিল। তিনি 'জোয়ানি লরার ন্যুড: রেসলিং সুপারস্টার টু ওয়ারিয়র প্রিন্সেস 'নামে একটি প্লেবয় প্রাপ্তবয়স্ক ডকুমেন্টারিতে অভিনয় করেছিলেন, যেখানে তার কুস্তি জীবনের ঘটনা চিত্রায়িত হয়েছিল।
সাহিত্য
২০০১ সালে, লরার 'ইফ দে অনলি নিউ' শিরোনামে তার আত্মজীবনী প্রকাশ করে। বইটি নিউ ইয়র্ক টাইমস '-এর সর্বাধিক বিক্রির তালিকায় স্থান পায়।
মৃত্যু
২০১৬ সালের ২০ এপ্রিল ক্যালিফোর্নিয়ার রেডনডো বিচে নিজ বাড়িতে লরারকে মৃত অবস্থায় পাওয়া যায়। তার বয়স হয়েছিল ৪৬ বছর। তার ব্যবস্থাপক অ্যান্টনি আনজালদো জানান যে, লরার বেশকিছু দিন ধরে সামাজিক যোগাযোগ মাধ্যমে কোন হালনাগাদ বা কোনরূপ সাড়া দিচ্ছিলেন না এবং পরে তার অ্যাপার্টমেন্টে তার মৃতদেহ পাওয়া যায়। প্রাথমিকভাবে পুলিশ রিপোর্টে বলা হয়েছিল যে, সম্ভবত দুর্ঘটনাজনক ওষুধের মাত্রাতিরিক্ত প্রয়োগে বা প্রাকৃতিক কারণে তার মৃত্যু হয়।
মরণোত্তর ডকুমেন্টারি
২০১৭ সালের ২০ এপ্রিল  'রেসলিং উইথ চায়না ' নামে একটি বিশেষ প্রামাণ্য চিত্র প্রকাশিত হয়েছিল যেখানে তার জীবনের প্রথম থেকে শেষ দিনের প্রায় সকল ঘটনা চিত্রায়িত হয়েছে।
চলচ্চিত্র
=== ভিডিও গেমস ===
দ্বিতীয় হরিশচন্দ্র শেখর
দ্বিতীয় হরিশচন্দ্র শেখর পঞ্চকোট রাজ্য শাসনকারী শেখর রাজবংশের সাতচল্লিশতম রাজা ছিলেন।
সংক্ষিপ্ত পরিচিতি
দ্বিতীয় হরিশচন্দ্র শেখর পঞ্চকোট রাজ্য শাসনকারী শেখর রাজবংশের ছেচল্লিশতম রাজা নিরঞ্জন শেখরের জ্যেষ্ঠ পুত্র ছিলেন। তিনি ১১৭৯ খ্রিষ্টাব্দ হতে ১২২১ খ্রিষ্টাব্দ পর্য্যন্ত রাজ্য শাসন করেন। বিশ্বম্ভর শেখর নামক তার এক পুত্র ছিল।
লিঙ্গোত্থান
লিঙ্গোত্থান (চিকিত্সাগতভাবে: পেনাইল ইরেকশন বা পেনাইল টিউমসেন্স) হল একটি শারীরবৃত্তীয় ঘটনা যেখানে লিঙ্গ দৃঢ়, ফুলে উঠে এবং প্রসারিত হয়। লিঙ্গের উত্থান হল মনস্তাত্ত্বিক, স্নায়বীয়, ভাস্কুলার এবং অন্তঃস্রাবী কারণগুলির জটিল মিথস্ক্রিয়া এবং প্রায়ই যৌন উত্তেজনা বা যৌন আকর্ষণের সাথে যুক্ত হয়, যদিও লিঙ্গোত্থান স্বতঃস্ফূর্তও হতে পারে। লিঙ্গোত্থানের আকৃতি, কোণ এবং দিক মানুষভেদে যথেষ্ট পরিবর্তিত হতে পারে।
শারীরবৃত্তীয়ভাবে, যোনিপথে অনুপ্রবেশ বা যৌন মিলনকে প্রভাবিত করার জন্য একজন পুরুষের একটি উত্থানের প্রয়োজন হয় এবং এটি স্বয়ংক্রিয় স্নায়ুতন্ত্রের প্যারাসিমপ্যাথেটিক বিভাজন দ্বারা ট্রিগার করা হয়, যার ফলে ট্র্যাবিকুলার ধমনীতে এবং মসৃণ পেশীতে নাইট্রিক অক্সাইডের (একটি ভাসোডিলেটর) মাত্রা বৃদ্ধি পায়। লিঙ্গ ধমনী প্রসারিত হয় যার ফলে লিঙ্গের কর্পোরা ক্যাভারনোসা (এবং কিছু পরিমাণে কর্পাস স্পঞ্জিওসাম) রক্তে পরিপূর্ণ হয়; একই সাথে ইসচিওকাভেরনোসাস এবং বুলবোস্পঞ্জিওসাস পেশীগুলি কর্পোরা ক্যাভারনোসার শিরাগুলিকে সংকুচিত করে এই রক্তের নির্গমন এবং সঞ্চালনকে সীমাবদ্ধ করে। প্যারাসিমপ্যাথেটিক কার্যকলাপ ভিত্তিরেখায় কমে গেলে লিঙ্গোত্থান কমে যায়।
স্বয়ংক্রিয় স্নায়ুতন্ত্রের প্রতিক্রিয়া হিসাবে, যৌন উদ্দীপনা এবং যৌন উত্তেজনা সহ বিভিন্ন উদ্দীপনার ফলে একটি উত্থান হতে পারে এবং তাই এটি সম্পূর্ণরূপে সচেতন নিয়ন্ত্রণের অধীনে নয়। ঘুমের সময় বা জেগে ওঠার সময় লিঙ্গোত্থান হয় নৈশকালীন শৈশ্নিক স্ফীতাবস্থা, যা "মর্নিং উড" নামেও পরিচিত। এর অনুপস্থিতি সাধারণত লিঙ্গোত্থান ক্রটি এবং পুরুষত্বহীনতার শারীরিক এবং মানসিক কারণগুলির মধ্যে পার্থক্য করতে ব্যবহৃত হয়।
একটি লিঙ্গের অবস্থা যা আংশিকভাবে, কিন্তু সম্পূর্ণরুপে খাড়া নয়, কখনও কখনও অর্ধ-উত্থিত হিসাবে পরিচিত হয় (চিকিত্সাগতভাবে: আংশিক টিউমসেন্স); একটি অ-উত্থিত লিঙ্গ যা খাড়া নয় তাকে সাধারণত ফ্ল্যাসিড বা নরম হিসাবে উল্লেখ করা হয়।
আর. পি. সিং
রুদ্র প্রতাপ সিং (रुद्र प्रताप सिंह; জন্ম: ৬ ডিসেম্বর, ১৯৮৫) উত্তরপ্রদেশের রাইবারেলি এলাকায় জন্মগ্রহণকারী কোচ ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কাল থেকে ২০১০-এর দশকের শুরুরদিক পর্যন্ত ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে ডেকান চার্জার্স, ইন্ডিয়া এ, ভারত অনূর্ধ্ব-১৯, কোচি তুস্কার্স কেরালা, মুম্বই ইন্ডিয়ান্স, রাজস্থান ক্রিকেট সংস্থা সভাপতি একাদশ, রাইজিং পুনে সুপারজায়ান্টস, রয়্যাল চ্যালেঞ্জার্স ব্যাঙ্গালোর ও উত্তরপ্রদেশ দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন '''আর. পি. সিং'''।
প্রথম-শ্রেণীর ক্রিকেট
২০০৩-০৪ মৌসুম থেকে ২০১৭ সাল পর্যন্ত আর. পি. সিংয়ের প্রথম-শ্রেণীর খেলোয়াড়ী জীবন চলমান ছিল। বামহাতি দ্রুতগতিসম্পন্ন বোলার রুদ্র প্রতাপ সিং ২০০৪ সালে বাংলাদেশে অনুষ্ঠিত অনূর্ধ্ব-১৯ ক্রিকেট বিশ্বকাপে অংশ নিয়ে সকলের পাদপ্রদীপে চলে আসেন। এ প্রতিযোগিতায় ২৪.৭৫ গড়ে আট উইকেট পান। এছাড়াও, ইনিংসের শেষদিকের স্লগ ওভারগুলোয়ও তিনি বেশ ভালোমানের বোলিংশৈলী উপহার দেন।
নতুন বলকে উভয় দিক দিয়েই বোলিং করাতে পারতেন ও পুরনো বলকে রিভার্স সুইংয়ে দক্ষ ছিলেন। রঞ্জী ট্রফিতে উত্তরপ্রদেশের সদস্যরূপে ক্রমাগত সফলতার স্বাক্ষর রাখতে থাকেন। ২০১৫ সালে ঘরোয়া ক্রিকেটে গুজরাতে স্থানান্তরিত হন।
নিজের স্বর্ণালী দিনগুলোয় তার দৌঁড়ানোর ভঙ্গীমা নমনীয় ছিল। তার ইনসুইঙ্গারগুলো ডানহাতি ব্যাটসম্যানদের জন্যে বিভ্রান্তিকর ছিল। ২০০৩-০৪ মৌসুমে উত্তরপ্রদেশের পক্ষে রঞ্জী ট্রফির ছয় খেলায় অংশ নিয়ে ৩৪ উইকেট দখল করেন। এ সংখ্যাটি ঐ মৌসুমে যৌথভাবে তৃতীয় সর্বোচ্চ ছিল।
২০০৭-০৮ মৌসুমে বেশ ভালো খেলেন। এরপর তিনি তার খেলার ছন্দ হারিয়ে ফেলতে থাকেন। দক্ষিণ আফ্রিকায় অনুষ্ঠিত ২০০৯ সালের আইপিএলে ২৩ উইকেট পান। ডেকান চার্জার্সের শিরোপা বিজয়ে মুখ্য ভূমিকা রাখেন। ২০১৩ সালের পর থেকে এ প্রতিযোগিতায় অংশ নেননি। তাসত্ত্বেও, ২০১৫-১৬ মৌসুমের সৈয়দ মুশতাক আলী ট্রফি প্রতিযোগিতায় শীর্ষ ১৫ উইকেট শিকারীর অন্যতম ছিলেন।
সীমিত ওভারের ক্রিকেটেই তাকে সেরা খেলা প্রদর্শন করতে দেখা যায়। ৩০ বছর বয়সে ২০১৫-১৬ মৌসুমের বিজয় হাজারে প্রতিযোগিতায় গুজরাতের শিরোপা বিজয়ী দলের অন্যতম সদস্য ছিলেন।
কাউন্টি ক্রিকেটে অংশগ্রহণ
২০০৬ সালে প্রথম-শ্রেণী ইংরেজ কাউন্টি ক্রিকেটে লিচেস্টারশায়ার দলের দ্বিতীয় বিদেশী খেলোয়াড় হিসেবে তার চুক্তিবদ্ধ হবার কথা ঘোষণা করা হয়। তবে, বিশ্বকাপে ভারত দলের দূর্বলমানের ক্রীড়ানৈপুণ্য প্রদর্শনের পর অপ্রত্যাশিতভাবে তাকে দলে ফিরিয়ে আনা হয় ও কেবলমাত্র একটি খেলায় ভালোমানের ক্রীড়াশৈলী প্রদর্শন করেন তিনি।
২০১১ সালে ইন্ডিয়ান প্রিমিয়ার লীগে ডেকান চার্জার্সের পক্ষে চুক্তিবদ্ধ হন। এরপর কোচি তুস্কার্সের পক্ষে খেলেন। এ আসরের দ্বিতীয় সংস্করণে তিনি বিরাটভাবে সফলতার স্বাক্ষর রাখেন। প্রতিযোগিতার দ্বিতীয় সর্বোচ্চ উইকেট শিকারীতে পরিণত হন। ১৬ খেলায় অংশ নিয়ে ২৩ উইকেট দখল করেন তিনি। ফলশ্রুতিতে, পার্পল ক্যাপ লাভ করেন। প্রতিযোগিতায় ডেকান চার্জার্স শিরোপা জয় করে। ২৪ মে, ২০০৯ তারিখে জোহেন্সবার্গে অনুষ্ঠিত চূড়ান্ত খেলায় তারা রয়্যাল চ্যালেঞ্জার্স ব্যাঙ্গালোরকে পরাজিত করে। ফলশ্রুতিতে, ২০০৯ সালের আইসিসি বিশ্ব টুয়েন্টি২০ প্রতিযোগিতায় ভারত দলে তাকে অন্তর্ভুক্ত করা হয়।
২০১২ সালের ইন্ডিয়ান প্রিমিয়ার লীগের খেলোয়াড়দের নিলামে মুম্বই ইন্ডিয়ান্সের পক্ষে খেলার জন্যে তাকে $৬০০,০০০ মার্কিন ডলারে খরিদ করা হয়। ২০১৩ সালে $৪০০,০০০ মার্কিন ডলারে রয়্যাল চ্যালেঞ্জার্স ব্যাঙ্গালোর তাকে ক্রয় করে। ২০১৪ সালের নিলামে তিনি অবিক্রিত ছিলেন। তার ভিত্তি মূল্য ধার্য্য করা হয়েছিল ১ কোটি ভারতীয় রূপি। ২০১৬ সালের আইপিএলে রাইজিং পুনে সুপারজায়ান্টসের পক্ষে কয়েকটি খেলায় অংশ নিয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে চৌদ্দটি টেস্ট, আটান্নটি একদিনের আন্তর্জাতিক ও দশটি টুয়েন্টি২০ আন্তর্জাতিকে অংশগ্রহণ করেছেন আর. পি. সিং। ২১ জানুয়ারি, ২০০৬ তারিখে ফয়সালাবাদে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৮ আগস্ট, ২০১১ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ২০০৫ সালে ওডিআই দলে খেলার জন্যে তাকে আমন্ত্রণ জানানো হয়। ২০০৫ সালের শেষদিকে জাতীয় পর্যায়ে একদিনের দলে তাকে অন্তর্ভুক্ত করা হয়। সেপ্টেম্বরে হারারেতে স্বাগতিক জিম্বাবুয়ের বিপক্ষে নিজস্ব তৃতীয় একদিনের আন্তর্জাতিকের দ্বিতীয় ওভারে দুই উইকেট লাভ করেন। খেলায় চার উইকেট নিয়ে ম্যান অব দ্য ম্যাচের পুরস্কার লাভ করেন।
শ্রীলঙ্কার বিপক্ষে আরও তিন উইকেট পান। ৯ নভেম্বর, ২০০৫ তারিখে রাজকূটে সিরিজের ৬ষ্ঠ ওডিআইয়ে সফরকারী শ্রীলঙ্কা দলকে ১৯৬ রানে গুটিয়ে ফেলতে প্রভূতঃ ভূমিকা রাখেন। ব্যাটিং উপযোগী উইকেটে সুইং বলে গুরুত্বপূর্ণ ৪ উইকেট দখল করেন। তার বোলিং পরিসংখ্যান ছিল ৮.৫-২-৩৫-৪। এভাবেই তিনি আন্তর্জাতিক ক্রিকেট অঙ্গনে তার পদচারণ ঘটান।
টেস্ট অভিষেক
২০০৬ সালে পাকিস্তান গমনার্থে তাকে দলে অন্তর্ভুক্ত করা হয়। ফয়সালাবাদে সিরিজের দ্বিতীয় টেস্টে স্বাগতিক পাকিস্তানের বিপক্ষে তার অভিষেক পর্ব সম্পন্ন হয়। পাকিস্তানের সংগ্রহ ৫৮৮ রান হলেও তিনি ম্যান অব দ্য ম্যাচের পুরস্কার পেয়েছিলেন। খেলায় তিনি পাঁচ উইকেট পেয়েছিলেন।
২০০৫-০৬ মৌসুমে মুলতানে পাকিস্তানের বিপক্ষে সিরিজের চতুর্থ ওডিআইয়ে চার উইকেট পান ও দলকে ৩-১ ব্যবধানে এগিয়ে নিয়ে যান। এ খেলায় তিনি ম্যান অব দ্য ম্যাচ পুরস্কার প্রাপ্ত হন। ভারত দল ৪-১ ব্যবধানে সিরিজ জয় করে। নিজস্ব প্রথম ১১টি ওডিআইয়ে তিনবার ম্যান অব দ্য ম্যাচের অধিকারী হন।
উন্নততর মিতব্যয়ী বোলিংয়ের কারণে এস. শ্রীশান্তের তুলনায় তাকে এগিয়ে রেখে দল নির্বাচকমণ্ডলী ২০০৬ সালের চ্যাম্পিয়ন্স ট্রফিতে তাকে দলে রাখে। কিন্তু, তিনি দূর্বল খেলা প্রদর্শন করেন। ফলশ্রুতিতে, দল থেকে তাকে বাইরে রাখা হয়।
স্বর্ণালী সময়
প্রতিযোগিতায় দ্বিতীয় সর্বোচ্চ উইকেট শিকারীর মর্যাদাপ্রাপ্ত হন তিনি। ৭ খেলায় ১২.৬৬ গড়ে ১২ উইকেট দখল করেন। চূড়ান্ত খেলায় পাকিস্তানকে পরাভূত করে ১২-জাতির ঐ প্রতিযোগিতায় শিরোপা লাভ করে তার দল। সুপার-৮ পর্বের শেষ খেলায় ৪ ওভারে ৪/১৩ বোলিং পরিসংখ্যান গড়ে স্বাগতিক দলকে প্রতিযোগিতা থেকে বিতাড়িত করেন তিনি। এটিই তার সেরা বোলিং পরিসংখ্যান ছিল।
ইংল্যান্ড গমন
তিন বছর দলের বাইরে অবস্থানের পর ২০১১ সালে ওভাল টেস্টে তাকে দলে অন্তর্ভুক্ত করা হয়। ৩৪ ওভার বোলিং করেও তিনি সাফল্য পাননি। ঐ গ্রীষ্মের পর তাকে আর ভারত দলে খেলতে দেখা যায়নি। এ পর্যায়ে তিনি ১৪ টেস্ট, ৫৮টি ওডিআই ও ১০টি টি২০আইয়ে অংশ নেন।
আগস্ট, ২০১১ সালে ইংল্যান্ডে সফররত ভারতীয় দলে তাকে পরবর্তীতে অন্তর্ভুক্ত করা হয়। তিন বছর পর তার এ অন্তর্ভূক্তি জহির খানের পায়ের আঘাত লাভের ফলে ঘটে। সিরিজের চার টেস্টে অংশগ্রহণ করেন আর. পি. সিং। প্রথম ওভারের প্রথম চারটি বলই লেগ সাইড দিয়ে চলে যায়। এক পর্যায়ে তাকে ক্লাব বোলার হিসেবে দেখাচ্ছিল। তিনি পেস বেশ কমিয়ে দিয়ে ঘণ্টায় ১২০ কিলোমিটার গতিতে নিয়ে আসেন। ফলে, ইংরেজ ব্যাটসম্যানদের কাছে তিনি সমীহের পাত্রে পরিণত হননি।
স্যার ইয়ান বোথাম এ প্রসঙ্গে মন্তব্য করেন যে, টেস্ট ক্রিকেটে উদ্বোধনী ওভারটি তার দেখা অন্যতম বাজে ওভার ছিল। সুনীল গাভাস্কারও শারীরিকভাবে অনুপযুক্ত অবস্থায় তাকে দলে অন্তর্ভূক্তিতে সমালোচনায় মুখর হন। ক্রিকেটবোদ্ধাসহ সাবেক ক্রিকেটারদের অভিমত, ভারতীয় অধিনায়ক এমএস ধোনি’র সাথে তার শখ্যতার কারণেই দলে অন্তর্ভুক্ত হয়েছেন তিনি।
সেপ্টেম্বর, ২০১৮ সালে সকল স্তরের ক্রিকেট থেকে নিজের অবসর গ্রহণের কথা ঘোষণা করেন আর. পি. সিং।
আহমেদ জাকি
আহমেদ জাকি (১৬ এপ্রিল ১৯৩১ - ১৫ নভেম্বর ১৯৯৬) ছিলেন একজন মালদ্বীপের রাজনীতিবিদ।
তিনি ১৯৫৯ থেকে ১৯৭২ সাল গণ মজলিসের স্পিকার হিসেবে দায়িত্ব পালন করেন। ১৯৭২ সালে, তিনি মালদ্বীপ প্রজাতন্ত্রের প্রধানমন্ত্রী নিযুক্ত হন। যাইহোক, ১৯৭৫ সালের মার্চ মাসে, নবনির্বাচিত প্রধানমন্ত্রী জাকিকে একটি রক্তপাতহীন অভ্যুত্থানে গ্রেপ্তার করা হয়েছিল এবং একটি দূরবর্তী প্রবালপ্রাচীরে নির্বাসিত করা হয়েছিল। পর্যবেক্ষকরা পরামর্শ দিয়েছেন যে জাকি খুব জনপ্রিয় হয়ে উঠছে এবং তাই নাসির গোষ্ঠীর জন্য হুমকি হয়ে দাঁড়িয়েছে।
মাউমুন আবদুল গাইয়ুমের প্রশাসনের সময়, জাকি মন্ত্রিসভার বিভিন্ন পদে অধিষ্ঠিত হন এবং আবার ১৯৯০ থেকে ১৯৯৩ সাল গণ মজলিসের স্পিকারের পদে অধিষ্ঠিত হন।
কুতুবপুর ইউনিয়ন, সারিয়াকান্দি
কুতুবপুর ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
আয়তন
এই ইউনিয়নের মোট আয়তন ১৯.৫৭ বর্গকিলোমিটার।
জনসংখ্যা
এই ইউনিয়নের মোট জনসংখ্যা ২৫,৭২০ জন।
শিক্ষা ব্যবস্থা
এখানে, ১৩টি প্রাথমিক বিদ্যালয়, ৩টি উচ্চ বিদ্যালয় ও ২টি মাদ্রাসা রয়েছে।
হাট-বাজার
২টি হাটবাজার রয়েছে।
জনপ্রতিনিধি
ইউনিয়নের বর্তমান চেয়ারম্যান ইমরান আলী রনি
দর্শনীয় স্থান
ইউনিয়নের বর্তমান দর্শনীয় স্থান কুতুবপুর যমুনার তীর
বাংলাদেশ ট্রেড এন্ড ট্যারিফ কমিশন
বাংলাদেশ ট্রেড এন্ড ট্যারিফ কমিশন (বিটিসি) স্বায়ত্ত্বশাসিত জাতীয় সংবিধিবদ্ধ কাঠামো যা আমদানির উপর শুল্ক স্থাপন, গার্হস্থ্য শিল্পের সুরক্ষা, এবং বাংলাদেশ বিদেশি পণ্যের ডাম্পিং নিয়ন্ত্রণ করে। ঢাকা, বাংলাদেশে অবস্থিত। বাংলাদেশ ট্যারিফ কমিশনের চেয়ারম্যান হলেন ফয়জুল ইসলাম।
সঞ্জীবচন্দ্র চট্টোপাধ্যায়
সঞ্জীবচন্দ্র চট্টোপাধ্যায় (১৮৩৪ - ৮ এপ্রিল ১৮৮৯) একজন বাঙালি লেখক ছিলেন। সাহিত্যসম্রাট বঙ্কিমচন্দ্র চট্টোপাধ্যায় তার ছোট ভাই।
বাংলাদেশ ট্রেড এন্ড ট্যারিফ কমিশন
ইতিহাস
বাংলাদেশ ট্যারিফ কমিশন পূর্ব নাম পাকিস্তান ট্যারিফ কমিশন। এটি পূর্ব পাকিস্তান আমলে আবিষ্কার করা হয়। কমিশনটি ১৯৭৩ সালের ২ জুলাই প্রতিষ্ঠিত হয়েছিল। কমিশন দেশীয় শিল্প সুরক্ষা এবং আমদানি নিয়ন্ত্রণের জন্য দায়বদ্ধ। কমিশন তার নিজস্ব কমিশনার অনুযায়ী দুর্বল। ২০০৭  সালে ফেডারেশন অব বাংলাদেশ চেম্বারস অফ কমার্স অ্যান্ড ইন্ডাস্ট্রি প্রতিষ্ঠানটির বিরুদ্ধে অভিযোগ করা হয়েছিল যে ভারতীয় চিনি রফতানিকারীদের ডাম্পিং বন্ধ করতে ব্যর্থ হয়েছে।
সঞ্জীবচন্দ্র চট্টোপাধ্যায়
প্রথম জীবন
সঞ্জীবচন্দ্র চট্টোপাধ্যায় ১৮৩৪ খ্রিষ্টাব্দে ব্রিটিশ ভারতের বেঙ্গল প্রেসিডেন্সির অন্তর্গত উত্তর চব্বিশ পরগণা জেলার নৈহাটি শহরের নিকটস্থ কাঁটালপাড়া গ্রামে এক ব্রাহ্মণ পরিবারে জন্মগ্রহণ করেন। পিতা ডেপুটি কালেক্টর যাদবচন্দ্র চট্টোপাধ্যায়ের দ্বিতীয় পুত্র ছিলেন সঞ্জীবচন্দ্র।
বাংলাদেশ ট্রেড এন্ড ট্যারিফ কমিশন
কার্যক্রম
বাংলাদেশ ট্যারিফ কমিশনের প্রধান কাজ দেশীয় শিল্পের স্বার্থ সংরক্ষণ। সংস্থাটি আন্তর্জাতিক, দ্বি-পাক্ষিক, আঞ্চলিক ও বহুপাক্ষিক বাণিজ্য চুক্তি সম্পর্কে আলোচনা এবং বাস্তবায়নে সরকারকে প্রয়োজনীয় সহায়তা দেয়। বিশ্ব বাণিজ্য সংস্থা (ডব্লিওটিও)’র শর্তাবলীর আলোকে  কমিশন স্থানীয় শিল্প রক্ষা, উন্নয়ন এবং সম্প্রসারণে কাজ করে। আন্তর্জাতিক পর্যায়ে  বাংলাদেশি পণ্যের শুল্কমুক্ত  প্রবেশাধিকার ও অবাধে মানব সম্পদ প্রবেশাধিকারের লক্ষ্যে কর্মপন্থা প্রণয়নে  সরকারকে  সহায়তা করে।  শিল্প প্রতিষ্ঠান বা সংগঠনের আবেদন অনুযায়ী পণ্যের উৎপাদন খরচ, কাঁচামালের আমদানি ব্যয়, সম্পূর্ণায়িত পণ্যের আমদানি ব্যয়, জনবল, উৎপাদন ক্ষমতা, মূল্য সংযোজন, উৎপাদিত পণ্যের গুনগতমান ইত্যাদি বিশ্লেষণ করে কমিশন সুপারিশ প্রণয়ন করে। তথ্য বিশ্লেষণের কাজে কমিশন কতগুলি অর্থনৈতিক নির্দেশক ব্যবহার করে থাকে।
সঞ্জীবচন্দ্র চট্টোপাধ্যায়
প্রথম জীবন
শৈশবে গ্রাম্য পাঠ্যশালায় শিক্ষালাভ করে সঞ্জীবচন্দ্র মেদিনীপুরে স্কুলে ভর্তি হন। পিতার কর্মসূত্রের বদলির কারণে সঞ্জীবচন্দ্রকে দুই বার হুগলী কলেজ ও মেদিনীপুরের স্কুলে ভর্তি হতে হয়। এরপর তিনি ব্যারাকপুরের সরকারী জেলা কলেজে জুনিয়ার স্কলারশিপ পরীক্ষা দেওয়ার জন্য ভর্তি হলেন, কিন্তু অসুস্থতার জন্য পরীক্ষায় বসতে অক্ষম হলে কলেজ ত্যাগ করেন।
বাংলাদেশ ট্রেড এন্ড ট্যারিফ কমিশন
মনিটরিং সেল
বিটিসি বাজার অর্থনীতি, অর্থনৈতিক পরিবেশ, দ্বি-পাক্ষিক ও বহুপাক্ষিক বাণিজ্য ও শুল্ক চুক্তি বিবেচনায় এনে সুপারিশ প্রদান করে থাকে। প্রয়োজনে কমিশন গণশুনাণির আয়োজন করে থাকে। বাজারের  তথ্য-উপাত্ত বিশ্লেষণ করে কমিশনের ‘মনিটরিং সেল’ বাণিজ্য মন্ত্রণালয়ে প্রতিবেদন প্রেরণ করে। ট্যারিফ কমিশনের "মনিটরিং সেল" বাণিজ্য মন্ত্রণালয়ের ফোকাল পয়েন্ট হিসেবে দায়িত্ব পালন করে। এ পদ্ধতির সাথে  চিনি ও ভোজ্যতেল প্রাথমিকভাবে অন্তর্ভুক্ত করা হয়। ১৫ জুলাই ২০১২ তারিখে বাণিজ্য মন্ত্রণালয়ের নির্দেশনায় পিঁয়াজ, রসুন, মশুর ডাল, ছোলা, সব ধরনের মশলা এবং খাবার লবণ কে অত্যাবশ্যকীয় পণ্য হিসেবে ঘোষণা করে। এসব পণ্যেরও আন্তর্জাতিক ও স্থানীয় মূল্য পর্যালোচনা করে মতামত প্রণয়ন করে।
সঞ্জীবচন্দ্র চট্টোপাধ্যায়
কর্ম জীবন
কলেজ ত্যাগ করার পর যাদবচন্দ্র বর্ধমান কমিশনারের অফিসে অল্প-মাইনের কেরানির চাকরির ব্যবস্থা করে দেন। এরপর তিনি চাকরি ছেড়ে অনুজ বঙ্কিমচন্দ্র চট্টোপাধ্যায়ের পরামর্শে প্রেসিডেন্সি কলেজে আইনবিভাগে ভর্তি হন, কিন্তু পরীক্ষায় অনুত্তীর্ণ হন। কিছুদিন পরে যাদবচন্দ্র মাসে তার জন্য আড়াইশো টাকা মাইনের হুগলী জেলার আয়কর বিভাগের পর্যবেক্ষকের চাকরির ব্যবস্থা করে দেন, কিন্তু কয়েক বছর পর পদটি বিলুপ্ত হয়ে যায়। ১৮৬৪ খ্রিষ্টাব্দে সঞ্জীবচন্দ্র বেঙ্গল রায়টস:দেয়ার রাইটস অ্যান্ড লায়াবিলিটিজ নামক একটি ইংরেজি প্রবন্ধ রচনা করেন। বইটি ইংরেজ শাসকমহলে এতটাই প্রভাব বিস্তার করল যে, সঞ্জীবচন্দ্রকে কৃষ্ণনগরের ডেপুটি ম্যাজিস্ট্রেটের পদ দেওয়া হল। এরপর তিনি পালামৌ, যশোর, আলিপুর হয়ে পাবনায় বদলি হন। সেখানে পরীক্ষায় উত্তীর্ণ না হওয়ার কারণে তার ডেপুটি ম্যাজিস্ট্রেটের চাকরি যায়। কিন্তু সরকার তাকে স্পেশাল সাব রেজিস্ট্রারের পদে নিযুক্ত করলে বারাসত, হুগলী, বর্ধমান ও যশোরে তার বদলি হয়। যশোরের ম্যাজিস্ট্রেট বার্টনের সঙ্গে মনোমালিন্যের কারণে সঞ্জীবচন্দ্র চাকরিতে ইস্তফা দেন।
সাহিত্য কর্ম
১৮৭৫ খ্রিষ্টাব্দে তার প্রথম বাংলা প্রবন্ধ যাত্রা প্রকাশিত হয়। ভ্রমর নামক মাসিক পত্রিকায় রামেশ্বরের অদৃষ্ট নামক তার প্রথম গল্প প্রকাশিত হয়, যা ১৮৭৭ খ্রিস্তাব্দে গ্রন্থাকারে প্রকাশিত হয়। ১৮৭৭ খ্রিষ্টাব্দে তার প্রথম উপন্যাস কণ্ঠমালা গ্রন্থাকারে প্রকাশিত হয়। ১৮৮৩ খ্রিষ্টাব্দে জালপ্রতাপ চাঁদ ও ১৮৮৫ খ্রিষ্টাব্দে মাধবীলতা নামক উপন্যাস পুস্তকাকারে প্রকাশিত হয়। ১২৮১ বঙ্গাব্দে ভ্রমর নামক মাসিক পত্রিকার জ্যৈষ্ঠ সংখ্যায় প্রকাশিত দামিনী নামক গল্পটি তার মৃত্যুর পর প্রকাশিত হয়। ১২৮৭ বঙ্গাব্দ থেকে ১২৮৯ বঙ্গাব্দের মধ্যে ছয়টি পর্বে বঙ্গদর্শন পত্রিকায় তার ভ্রমণকাহিনী পালামৌ প্রকাশিত হয়।
নির্মলা মিশ্র
তাঁর বিখ্যাত আধুনিক গানগুলি হচ্ছে 'এমন একটা ঝিনুক খুঁজে পেলাম না', 'সেই একজন দিও না তাকে মন', 'আবেশে মুখ রেখে', 'বলো তো আর্শি', 'আমি তো তোমার হাসি কান্নার চিরদিনের সাথী', 'কাগজের ফুল বলে', 'ও তোতা পাখি রে', 'উন্মনা মন স্বপ্নে মগন' ইত্যাদি। এছাড়া তাঁর গাওয়া জনপ্রিয় ছায়াছবির গানগুলি হচ্ছে তুমি আকাশ এখন যদি, আমি হারিয়ে ফেলেছি গানের সাথীরে, রিমিঝিমি রিমিঝিমি, আবিরে রাঙালো কে আমায়।, চোখের মণি হারিয়ে খুঁজি।
তিনি অনেক গীতিনাট্যেও অংশ নিয়েছেন। ১৯৭৬ সালে তিনি উত্তম কুমারের মহালয়া গীতিনাট্যে অংশ নেন। নির্মলা মিশ্র অসংখ্য নজরুলগীতি, রবীন্দ্রসঙ্গীত, শ্যামা সঙ্গীত, দেশাত্মবোধক গান এবং লোকসঙ্গীতও গেয়েছেন। তিনি মান্না দে, প্রতিমা বন্দ্যোপাধ্যায়, মানবেন্দ্র মুখোপাধ্যায়, সন্ধ্যা মুখোপাধ্যায় শিপ্রা বসু এবং অন্যান্য অনেক বিখ্যাত শিল্পীর সাথে দ্বৈত গান গেয়েছেন।
প্রারম্ভিক জীবন
নির্মলা মিশ্র ১৯৩৮ সালের দুর্গা সপ্তমীতে পশ্চিমবঙ্গের দক্ষিণ চব্বিশ পরগনা জেলার মজিলপুরে জন্মগ্রহণ করেন। তাঁর পিতা ছিলেন পণ্ডিত মোহিনীমোহন মিশ্র এবং মাতা ছিলেন ভবানী দেবী।  পরে তাঁর পিতার চাকরির কারণে তাঁর পরিবার কলকাতার চেতলায় স্থানান্তরিত হয়।
নির্মলা মিশ্র’র পরিবার ছিল একটি সঙ্গীতমুখর পরিবার। তাঁর পিতা মোহিনীমোহন মিশ্র এবং বড় ভাই মুরারিমোহন মিশ্র দু’জনই বিখ্যাত গায়ক ছিলেন। তাঁর পারিবারিক পদবি ছিল বন্দ্যোপাধ্যায়। পরে তাঁর পরিবারকে ‘মিশ্র’ উপাধি দেওয়া হয়। এছাড়া ‘কাশী সঙ্গীত সমাজ’ তাঁর পিতাকে ‘পণ্ডিত’, ‘সঙ্গীত রত্ন’, ‘সঙ্গীত নায়ক’ উপাধিতে ভূষিত করে।
নির্মলা মিশ্রর স্বামী প্রদীপ দাশগুপ্ত একজন গায়ক এবং গীতিকার।
সঙ্গীত জগতে পদার্পণ
নির্মলা মিশ্র ১৯৬০ সালে সঙ্গীত জগতে পদার্পণ করেন যখন সঙ্গীত পরিচালক বালকৃষ্ণ দাস তাঁকে ‘শ্রী লোকনাথ’ ছায়াছবির গানে কন্ঠ দেওয়ার সুযোগ দেন। তিনি যেসব ছায়াছবির গানে কণ্ঠ দিয়েছেন তার মধ্যে উল্লেখযোগ্য হচ্ছে স্ত্রী (১৯৭২), কা (১৯৬৫), অভিনেত্রী (১৯৭০), অনুতাপ (১৯৯২) ইত্যাদি।
পুরস্কার
বালকৃষ্ণ দাস পদক।
১৯৯৭ খ্রিস্টাব্দে ওড়িশা সরকার “গান গান্ধর্বী সম্মান প্রদান করে। পশ্চিমবঙ্গ সরকার তাঁকে ২০১২ সালে 'সঙ্গীতসম্মান' এবং ২০১৩ সালে 'সঙ্গীত মহাসম্মান' ও 'বঙ্গবিভূষণ' সম্মাননা প্রদান করে।
মৃত্যু
২০২২ খ্রিস্টাব্দের ৩০ জুলাই (১৯২৯ বঙ্গাব্দের ১৪ শ্রাবণ) শনিবার মধ্যরাতে বাড়িতে হৃদরোগে আক্রান্ত হন প্রবীণ শিল্পী। রাত ১২টা ৫ মিনিট (৩১ জুলাই ২০২২ খ্রিস্টাব্দের) নাগাদ দক্ষিণ কলকাতার চেতলায় নিজের বাড়িতেই তাঁর মৃত্যু হয়। মৃত্যুকালে তাঁর বয়স হয়েছিল ৮১ বছর। পরিবারে তাঁর স্বামী, পুত্র এবং পুত্রবধূ রয়েছেন।
ক্রিস্তিয়ান তেয়ো
ক্রিস্তিয়ান তেয়ো হেরেরা (জন্ম ১১ আগস্ট ১৯৯১) একজন স্পেনীয় ফুটবলার যিনি ফরোয়ার্ড বা উইঙ্গার হিসেবে স্পেনের দল রিয়াল বেতিস এ খেলেন।
প্রারম্ভিক সময় / এসপানিওল
তেয়ো কাতালোনিয়া অঙ্গরাজ্যের বার্সেলোনা প্রদেশের সাদাবেল শহরে জন্মগ্রহণ করেন। তিন ১১ বছর বয়সে সিএফ কান রালের হয়ে খেলা শুরু করেন এবং অল্প দিনের মধ্যেই বার্সেলোনায় চলে আসেন। বার্সেলোনা থেকে তাকে এক বছরের জন্য ধারে নেয় দাম।
২০০৮ সালে, তেয়োর চুক্তির মেয়াদ শেষ হলে, তার সাথে চুক্তি করে আরসিডি ইস্প্যানিওল। ২০০৯–১০ মৌসুমে সিনিয়র দলে তার অভিষেক হয়। তিনি বি দলের হয়ে চারটি খেলায় অংশগ্রহণ করেন। ঐ মৌসুমে বি দলের তৃতীয় বিভাগে অবনমন ঘটে।
বার্সেলোনা
২০১০ সালে বার্সেলোনা বি দলে ফিরে আসেন তেয়ো। ২০১১ সালের ৯ নভেম্বর, বার্সেলোনার হয়ে তার অভিষেক হয়; কোপা দেল রে’র খেলায় এল’হসপিতালেতের বিপক্ষে তিনি পুরো ৯০ মিনিট খেলেন। খেলায় বার্সেলোনা ০–১ ব্যবধানে জয় লাভ করে। দ্বিতীয় লেগে তিনি জোড়া গোল করেন এবং খেলায় বার্সেলোনা ৯–০ ব্যবধানে জয় লাভ করে।
২০১২ সালের ২৮ জানুয়ারি, লা লিগায় তেয়োর প্রথম অভিষেক হয়। ভিয়ারিয়ালের বিপক্ষে খেলার ৭৫তম মিনিটে আর্দ্রিয়ানোর বদলি হিসেবে নামেন তিনি। খেলাটি ০–০ সমতায় শেষ হয়। ৪ ফেব্রুয়ারি, সোসিয়েদাদের বিপক্ষে মেসির পাস থেকে গোলের সূচনা করেন তেয়ো এবং তিনি পুরো ৯০ মিনিট খেলেন। খেলায় বার্সেলোনা ২–১ ব্যবধানে জয় লাভ করে।
right|thumb|200px|২০১১–১২ [[উয়েফা চ্যাম্পিয়নস লিগ|চ্যাম্পিয়নস লিগে বার্সেলোনার হয়ে খেলছেন তেয়ো।]] ২০১২ সালের ৭ মার্চ, চ্যাম্পিয়নস লিগে তেয়োর অভিষেক হয়। ক্যাম্প ন্যুতে বেয়ার লেভারকুজেনের বিপক্ষে ইনিয়েস্তার বদলি হিসেবে নামেন তিনি এবং দুই মিনিটের মধ্যেই একটি গোল করেন। সাত মিনিট পর তিনি আরো একটি গোল করে দলকে ৬–০ ব্যবধানে এগিয়ে নিয়ে যান। খেলায় বার্সেলোনা ৭–১ ব্যবধানে জয় লাভ করে।
যদিও প্রাথমিকভাবে তার ভবিষ্যত্‍ অনিশ্চয়তা দেখা দেয়, তেয়ো নতুন ম্যানেজার টিটো ভিলানোভাকে সন্তুষ্ট করতে পেরেছিলেন এবং ২০১২–১৩ মৌসুমে দলের সদস্য হিসেবে থেকে যান। ২০১২ সালের ১৯ সেপ্টেম্বর, চ্যাম্পিয়নস লিগের গ্রুপ পর্বের খেলায় স্পার্তাক মস্কোর বিপক্ষে তিনি খেলার প্রথম গোলটি করেন এবং মেসির একটি গোলে সহায়তা করেন। খেলায় বার্সেলোনা ৩–১ ব্যবধানে জয় লাভ করে এবং তাকে ম্যান অব দ্য ম্যাচ নির্বাচিত করা হয়।
২০১২ সালের ১৩ ডিসেম্বর, তেয়ো বার্সেলোনার সাথে নতুন চুক্তি সাক্ষর করেন। যার মেয়াদ ২০১৬ সালের জুন পর্যন্ত। এর নয় দিন পর ভায়াদোলিদের বিপক্ষে তিনি একটি গোল করেন। খেলায় বার্সেলোনা ৩–১ ব্যবধানে জয় লাভ করে।
আন্তর্জাতিক ক্যারিয়ার
২০১২ গ্রীষ্মকালীন অলিম্পিকে স্পেন দলের সদস্য ছিলেন তেয়ো। গ্রুপ পর্বের তিনটি খেলাতেই তিনি মাঠে নামেন। কিন্তু স্পেন গ্রুপ পর্ব থেকেই বিদায় নেয়।
২০১৩ সালের ১৪ আগস্ট, ইকুয়েডরের বিপক্ষ একটি প্রীতি খেলায় স্পেনের সিনিয়র দলে তেয়োর অভিষেক হয়। তিনি কাজরোলার একটি গোলে সহায়তা করেন। খেলায় স্পেন ২–০ গোলের ব্যবধানে জয় লাভ করে।
ক্লাব পরিসংখ্যান
৫ অক্টোবর ২০১৩ অনুসারে।
মোহাম্মদ নিজামুল হক
মোহাম্মদ নিজামুল হক নাসিম (জন্ম: ১৫ ই মার্চ ১৯৫০), (অ্যাঙ্গেলাইজড হিসাবে: নিজামুল হক নাসিম বা নিজামুল হক নিজাম ) বাংলাদেশের সুপ্রিম কোর্টের হাইকোর্ট বিভাগের একজন বিচারক। তিনি ১১ ডিসেম্বর ২০১২-এ পদত্যাগ পর্যন্ত বাংলাদেশ আন্তর্জাতিক অপরাধ ট্রাইব্যুনালের তিন বিচারক পরিষদের প্রধান তথা চেয়ারম্যান হিসেবে দায়িত্ব পালন করেছিলেন।   ১২ নভেম্বর ২০২১ সাল থেকে তিনি বাংলাদেশ প্রেস কাউন্সিলের চেয়ারম্যান হিসেবে দায়িত্ব পালন করছেন।
ব্যক্তিগত জীবন
নিজামুল হক তার পিতা নুরুল হকের ছেলে এবং তাঁর মা আসিয়া খাতুন। তিনি পটুয়াখালী জেলার পটুয়াখালী সরকারী জয়ন্তী বিদ্যালয়ে পড়াশোনা করেছেন।
কর্মজীবন
নিজামুল হক হাইকোর্টে যোগদানের আগে বাংলাদেশ মানবাধিকার সংস্থা অধিকার এর কোষাধ্যক্ষ এবং আইনজীবী ছিলেন।
নিজামুল হক প্রথমে রাষ্ট্রপতি শাহাবুদ্দিন আহমেদ, সুপ্রিম কোর্টের প্রাক্তন প্রধান বিচারপতি দ্বারা হাইকোর্টের বিচারক নিযুক্ত হন। হককে ২৪ শে মার্চ ২০০৯-এ রাষ্ট্রপতি জিল্লুর রহমান হাইকোর্টে পুনরায় নিয়োগ করেছিলেন।
নিজামুল হক পিপলস কমিশনের সচিবালয়ের সদস্য ছিলেন, তিনি ট্রাইব্যুনালের দায়িত্ব পালনের আগে ১৯৯৪ সালে আসামিদের সম্পর্কে প্রমাণ প্রস্তুত করেছিলেন, পরবর্তী সময়ে হক  যুদ্ধাপরাধের মামলার সাক্ষ্যগ্রহণের প্রমাণ হিসাবে এই প্রতিবেদনে সবিস্তারে আলোচনা করেছিলেন। এর পরে, ২৫ শে মার্চ ২০১০-তে তাকে আন্তর্জাতিক অপরাধ ট্রাইব্যুনালের প্রধান পদে নিয়োগ দেওয়া হয় এবং ১১ ডিসেম্বর ২০১২-এ আহমেদ জিয়াউদ্দিনের সাথে তার স্কাইপি কল আমার দেশ ও দি ইকোনমিস্ট প্রকাশের পরে বিতর্কের মধ্যে দিয়ে তিনি পদত্যাগ করেন। বিচারপতি ফজলে কবির তার স্থলাভিষিক্ত হন। এরপরে তিনি পুনরায় হাইকোর্টে যোগ দেন এবং দেওয়ানি মামলা শুনেন।
স্কাইপি বিতর্ক
নিজামুল হক তার সাথে খবরের উৎসগুলিতে নিজের এবং জিয়াউদ্দিনের মধ্যে ২৩০ টি ইমেল প্রকাশিত স্কাইপ কথোপকথনের পুরো ১৭ঘণ্টা প্রকাশের পরপরই "ব্যক্তিগত কারণে" দেখিয়ে তার অবস্থান থেকে পদত্যাগ করেন। ডিসেম্বর ২০১২ থেকে মার্চ ২০১৩ অবধি, স্কাইপ কথোপকথন এবং ইমেলগুলি বা কীভাবে উপকরণগুলি প্রাপ্ত হয়েছিল সে বিষয়ে কারা অ্যাক্সেস পেয়েছিল তা অজানা ছিল, যদিও বিষয়বস্তু প্রকাশককে প্রথম সন্দেহ করা হয়েছিল। ২০১৩ সালে সাংবাদিক ডেভিড বার্গম্যান জানিয়েছিলেন যে তিনি জানতে পেরেছিলেন যে হক তার পুরো কম্পিউটার ড্রাইভকে একাধিক কম্পিউটারের উপর স্থানান্তরিত করেছেন এবং মার্কিন ভিত্তিক একটি নিরাপত্তা সংস্থা জানিয়েছে যে এই ড্রাইভে আইনি প্রবেশাধিকার প্রাপ্ত লোকেরা এজেন্টদের ফাইলগুলি দিয়েছিল। নতুন যুগের নিবন্ধে বার্গম্যান জেমস মুলভানিকে উদ্ধৃত করেছেন, যিনি গার্ডিয়ান কনসাল্টিং এলএলসি এবং বেসরকারী সুরক্ষা সংস্থার, যাকে নামবিহীন উৎস দ্বারা এই সামগ্রীগুলি দেওয়া হয়েছিল, বলেছেন:  প্রকাশনা সংস্থাটি বলেছে যে এই আন্তর্জাতিক ক্লায়েন্ট ট্রাইব্যুনালের নিরপেক্ষতা নিয়ে প্রশ্ন তুলেছিল এমন একজন ক্লায়েন্ট তাকে $1 লাখ ডলা প্রদান করেছিল। যুদ্ধাপরাধ আদালত দি ইকোনমিস্ট এবং আমার দেশের  বিরুদ্ধে বিচারপতি নিজামুল হকের কম্পিউটার "হ্যাকিং" করার জন্য অভিযুক্ত করেছিল।
ইকোনমিস্ট তার প্রবন্ধে "দ্য ট্র্যায়াল অব দা বার্থ এ ন্যাশন’ (একটি জাতির জন্মের বিচার)" (১২ ডিসেম্বর ২০১২) বলেছিলেন যে এটি সাধারণত ব্যক্তিগত চিঠিপত্র প্রকাশ করার মতো ঘটনা না, এটি সংবাদপত্রের নীতি সম্পর্কিত বিষয়গুলির জন্য কেউ তাদেরকে অর্থ প্রদান করেছে এমন অভিযোগ তারা অস্বীকার করেছে। এ কেলেঙ্কোরির তথ্য প্রকাশের পেছনে "জনস্বার্থ" ছিলো বলে তারা উদ্ধৃত করেছে।  ম্যাগাজিনটি লিখেছিল, "এই ইমেলগুলি সত্যই যদি আদালতের কাজ নিয়ে প্রশ্ন উত্থাপন করে এবং আমরা যথাসাধ্য তদন্ত করতে বাধ্য আছি।" এটি ক্যাশে এর কভারেজ সম্পর্কে আরও লিখেছিল, "পৃথক বিবাদীদের বিরুদ্ধে সঠিক বিচারের  না হওয়ার ঝুঁকি রয়েছে, তবে ট্রাইব্যুনালের ত্রুটিযুক্ত প্রক্রিয়া দ্বারা বাংলাদেশ এরই মধ্যে যে ভুলগুলি  করেছে তা আরও ভয়াবহ হবে। এটি দেশের ক্ষত সারবে না, বরং আরও গভীর করবে। " আদালত স্কাইপে কথোপকথন সম্পর্কিত ইউকে ম্যাগাজিনের নিবন্ধটিকে "হস্তক্ষেপ" এবং গোপনীয়তার লঙ্ঘন বলে অভিহিত করে এবং তার প্রতিনিধিদের বাংলাদেশের আদালতে হাজির হওয়ার আদেশ দিয়ে আদালত অবমাননার পক্ষে জবাব দেওয়ার জন্য বলেছিল।
বাংলাদেশের জাতীয় দৈনি আমার দেশ কর্তৃক নিজামুল হক এবং আহমেদ জিয়াউদ্দিনের মধ্যে স্কাইপ কথোপকথন থেকে ভারব্যাটিমের উদ্ধৃতিগুলির আরও প্রকাশনা বিচার বিভাগ এবং বাংলাদেশের আন্তর্জাতিক অপরাধ ট্রাইব্যুনালে সরকারের হস্তক্ষেপ প্রকাশ করেছে, যা নিজামুল হকের নেতৃত্বে ছিল। হক বিস্তৃত ভিডিওতে ( ফরেন পলিসি ম্যাগাজিন, ২১ ডিসেম্বর ২০১২-এর বরাত দিয়ে) বলেছেন যে আওয়ামী লীগের নেতৃত্বাধীন সরকার "রায় দেওয়ার জন্য একেবারে উন্মাদ। সরকার পুরোপুরি পাগল হয়ে গেছে। তারা পুরোপুরি পাগল হয়ে গেছে, আমি আপনাকে বলছি। তারা ১৬ ডিসেম্বরের মধ্যে রায় চায়। । । এটি এতটা সহজ "" ভিডিওটিতে পরে তিনি স্বীকার করেছেন যে তিনি প্রকাশ্যে সরকারের একজন নিযুক্ত মন্ত্রীর সাথে সাক্ষাত করেছিলেন এবং দ্রুত রায় দেওয়ার জন্য ওই মন্ত্রীর দ্বারা তাকে চাপ দেওয়া হয়েছিল। নিজামুল হক বলেন, মন্ত্রী "আজ সন্ধ্যায় আমাকে দেখতে এসেছিলেন। তিনি আমাকে এই রায় দ্রুত পাস করতে বলেছিলেন। আমি তাকে বললাম 'আমি কীভাবে এটি করতে পারি?' । । । তিনি বলেছিলেন, 'যত তাড়াতাড়ি সম্ভব চেষ্টা করুন।' "  আমার দেশ পত্রিকাটি নিজামুল হক থেকে জিয়াউদ্দিনকে ইমেলও প্রকাশ করেছিল।  আমার দেশ সম্পাদক মাহমুদুর রহমানের বিরুদ্ধে ২০১২ সালের ১৪ ডিসেম্বর রাষ্ট্রদ্রোহের অভিযোগ দায়ের করা হয়েছিল। স্কাইপ ভিডিও এবং তাদের পত্রিকায় প্রকাশের সাথে রাষ্ট্রদ্রোহিতা এবং সাইবার অপরাধের জন্য সরকার ১১ এপ্রিল ২০১৩ তারিখে আমার দেশের সম্পাদক মাহমুদুর রহমানকে গ্রেপ্তার করেছিল।
২০১২ সালের ডিসেম্বরে, আদালত আদেশের মাধ্যমে মিডিয়াগুলিকে সেই স্কাইপ কথোপকথনের উপকরণ বা অ্যাকাউন্ট প্রকাশনা থেকে দমন করে। সংবাদ সূত্রে খবর, হক ও জিয়াউদ্দিনের মধ্যে কথোপকথনের ভিডিওগুলি ইউটিউবে পোস্ট করা হয়েছে।
সিরিল স্মিথ
থাম্ব|১৯৮৭ সালে সিরিল স্মিথ স্যার সিরিল রিচার্ড স্মিথ (২৮ জুন ১৯২৮ - ৩ সেপ্টেম্বর ২০১০) ছিলেন একজন বিশিষ্ট ব্রিটিশ রাজনীতিবিদ। তবে তার মৃত্যুর পর তার সম্পর্কে যৌন কেলেঙ্কারির ঘটনা উন্মোচিত হয়। তিনি শিশুদের বিরুদ্ধে ধারাবাহিক যৌন অপরাধী ছিলেন বলে জানা যায়। লিবারেল পার্টির সদস্য হিসেবে তিনি ১৯৭২ থেকে ১৯৯২ সাল পর্যন্ত রোচডেলের সংসদ সদস্য (এমপি) ছিলেন। স্মিথের মৃত্যুর পর থেকে তার বিরুদ্ধে শিশু যৌন নির্যাতনের অসংখ্য অভিযোগ আসতে থাকে। সেসব অভিযোগের মধ্যে অনেক গুলোই প্রথমে তার জীবদ্দশায় করা হয়েছিল। এই ঘটনার ফলে পুলিশকে বিশ্বাস করেতে হয় যে, তিনি যৌন অপরাধে দোষী ছিলেন।
সিরিল স্মিথ ১৯৫০ সালে লেবার পার্টিতে যোগ দান করার আগে তিনি প্রথম দিকে ১৯৪৫ সাল থেকে লিবারেল পার্টির সদস্য হিসেবে হিসেবে স্থানীয় রাজনীতিতে সক্রিয় ছিলেন। তিনি ১৯৫০ সাল থেকে ল্যাঙ্কাশায়ারের রোচডেলে লেবার কাউন্সিলার হিসেবে দায়িত্ব পালন করেন এবং ১৯৬৬ সালে মেয়র হন। পরবর্তীতে তিনি আবার দল পরিবর্তন করে তার প্রথম দল লিবারেল পার্টিতে ফিরে আসেন। পরবর্তীতে ১৯৭২ সালে লিবারেল পার্টির সদস্য হিসেবে সংসদে প্রবেশ করেন এবং এরপর আরও পাঁচবারের নির্বাচনে তিনি তার রোচডেল আসনে জয়লাভ করেন। স্মিথ ১৯৭৫ সালের জুন মাসে লিবারেল চিফ হুইপ নিযুক্ত হন। কিন্তু পরে স্বাস্থ্যগত কারণে পদত্যাগ করেন। সংসদ সদস্য হিসেবে তার পরবর্তী বছরগুলোতে, স্মিথ সোশ্যাল ডেমোক্রেটিক পার্টির সাথে জোটের বিরোধিতা করেন। এরফলে ১৯৯২ সালে পুনরায় নির্বাচনে দাঁড়াননি, কিন্তু দলগুলোর একত্রীকরণের ক্ষেত্রে লিবারেল ডেমোক্র্যাটদের প্রতি অনুগত ছিলেন। তার কর্মজীবনের বেশিরভাগ সময় জুড়ে, তিনি মিডিয়াতে একটি উচ্চ প্রোফাইল বজায় রেখেছিলেন, এবং এর ফলে তিনি একটি সুপরিচিত ও জনপ্রিয় ব্যক্তিত্ব হয়ে ওঠেছিলেন।
পরবর্তী বছরগুলোতে, স্মিথের জনসাধারণের সম্মান এই অভিযোগে যথেষ্ট ক্ষতিগ্রস্থ হয়েছিল যেএই অভিযোগে যে তিনি একটি স্থানীয় অ্যাসবেস্টস কারখানায় স্বাস্থ্য ঝুঁকির আড়ালে জড়িত ছিলেন। ২০০৮ সালে, স্মিথকে নাইটহুড কেড়ে নেওয়ার আহ্বান জানানো হয় যখন জানা যায় যে তিনি অ্যাসবেস্টস কোম্পানি টার্নার অ্যান্ড নিউয়ালকে ১৯৮১ সালে তার জন্য একটি বক্তৃতা প্রস্তুত করতে বলেছিলেন, যেখানে তিনি ঘোষণা করেছিলেন: "জনগণ অ্যাসবেস্টস থেকে ঝুঁকিতে নেই"। পরে জানা যায় যে স্মিথ সংস্থায় ১,৩০০ টি শেয়ারের মালিক ছিলেন। ২০০৮ সালে, স্মিথ বলেছিলেন যে যুক্তরাজ্যে বছরে ৪,০০০ অ্যাসবেস্টস সম্পর্কিত মৃত্যু "তুলনামূলকভাবে কম" ছিল।
২০১২ সালে, শিশু যৌন নির্যাতনের অভিযোগের পর, ক্রাউন প্রসিকিউশন সার্ভিস আনুষ্ঠানিকভাবে স্বীকার করে যে স্মিথের জীবদ্দশায় এই ধরনের নির্যাতনের অভিযোগ আনা উচিত ছিল। গ্রেটার ম্যানচেস্টার পুলিশ (জিএমপি) বলেছে যে ছেলেরা স্মিথের "শারীরিক ও যৌন নির্যাতনের শিকার" হয়েছে। ২০১২ সালের নভেম্বর মাসে জিএমপির সহকারী প্রধান কনস্টেবল স্টিভ হেইউড বলেন, তরুণ ছেলেরা স্মিথের দ্বারা যৌন ও শারীরিক নির্যাতনের "অপ্রতিরোধ্য প্রমাণ" রয়েছে। এপ্রিল ২০১৪ সালে, জানা যায় যে স্মিথের বিরুদ্ধে আট বছরের কম বয়সী ভুক্তভোগীদের কাছ থেকে ১৪৪ টি অভিযোগ এসেছে, কিন্তু তার বিরুদ্ধে মামলা করার প্রচেষ্টা সবসময় বন্ধ করে দেওয়া হয়েছিল। রোচডেল বরো কাউন্সিল, পুলিশ এবং গোয়েন্দা সেবাসহ সরকারি কর্তৃপক্ষ স্মিথের কথিত অপরাধ ধামাচাপা দিয়ে জড়িত করা হয়েছে। ২০১৫ সালে, দেখা যায় যে ১৯৮০ এর দশকের শুরুতে তাকে এই অপরাধের সাথে সম্পর্কিত গ্রেপ্তার করা হয়েছিল, কিন্তু একটি উচ্চ পর্যায়ের আড়াল করার ফলে কয়েক ঘন্টার মধ্যে তাকে মুক্তি দেওয়া হয়, প্রমাণ ধ্বংস করা হয় এবং তদন্তকারী কর্মকর্তারা অফিসিয়াল সিক্রেটস অ্যাক্টের অধীনে বিষয়টি নিয়ে আলোচনা করতে বাধা দেন।
শুরুর বছরগুলো
সিরিল স্মিথ ল্যাঙ্কাশায়ারের রোচডেলে জন্মগ্রহণ করেন এবং নিজেকে "অবৈধ, বঞ্চিত ও দরিদ্র" বলে বর্ণনা করেন। যদিও তিনি কখনই তার বাবার নাম জানতেন না, তিনি মন্তব্য করেছিলেন, "আমি সন্দেহ করি আমি জানি তিনি কে ছিলেন।" স্মিথ তার মা, দুই অবৈধ সৎ ভাইবোন, ইউনিস এবং নরম্যান এবং তার দাদীর সাথে ফালিং রোডের একটি ওয়ান-আপ ওয়ান-ডাউন কটেজে (এখন ভেঙে ফেলা হয়েছে) থাকতেন। তার মা ইভা স্মিথ ৮ কিলনর্ডিন টেরেসে বসবাসকারী স্থানীয় কটন মিল-মালিক পরিবারের সেবায় কাজ করতেন।
স্মিথ রোচডেল গ্রামার স্কুল ফর বয়েজে শিক্ষিত হন এবং চলে যাওয়ার পরে রোচডেল ইনল্যান্ড রেভিনিউ ট্যাক্স অফিসে কাজ শুরু করেন। ১৯৪৫ সালের সাধারণ নির্বাচনে, ১৬ বছর বয়সে, তিনি লিবারেল প্রার্থী চার্লস হার্ভের সমর্থনে একটি প্রকাশ্য বক্তৃতা দেন। স্মিথ বলেছিলেন যে কর অফিসে তার ম্যানেজার তাকে সিভিল সার্ভিস বা রাজনীতি বেছে নেওয়ার জন্য একটি আল্টিমেটাম দিয়েছিলেন। তিনি ট্যাক্স অফিসে চাকরি ছেড়ে দেন এবং তারপরে রোচডেলের উত্তর-পূর্বে লিটলবোরোতে ফোথারগিল অ্যান্ড হার্ভের মিলের অফিস বয় হিসাবে কাজ করেন। মিলটি হার্ভেদের মালিকানাধীন ছিল, একটি উল্লেখযোগ্য লিবারেল পরিবার, কিন্তু স্মিথ দাবি করেন যে পরিচালক চার্লস হার্ভে হার্ভের লিবারেল প্রার্থীতার পক্ষে তার প্রকাশ্য বক্তৃতার জন্য চাকরি হারানো তরুণের চাকরির আবেদনের কিছুই জানতেন না।
স্মিথ রোচডেল ইউনিটারিয়ান চার্চের আজীবন সদস্য ছিলেন। সমসাময়িকরা মনে করেন, কিশোর বয়সে তিনি মেয়র এবং সংসদ সদস্য (এমপি) হওয়ার ইচ্ছা প্রকাশ করেছিলেন। স্মিথ সানডে স্কুলের সুপারিন্টেন্ডেন্ট, ট্রাস্টি এবং ট্রাস্টিদের চেয়ার সহ অনেক ভূমিকায় দায়িত্ব পালন করেন। তার ইউনিটারিয়ান বিশ্বাস তার উদার রাজনীতির সাথে ছেদ করেছিল। স্মিথ গির্জাকে কৃতিত্ব দিয়েছেন "তার তীব্র স্বাধীন এবং প্রতিষ্ঠান বিরোধী ধারা বিকাশে সহায়তা করার" জন্য।
প্রাথমিক কর্মজীবন
স্মিথ ১৯৪৫ সালে লিবারেল পার্টিতে যোগ দেন এবং ১৯৪৮ এবং ১৯৪৯ সালে ইয়ং লিবারেলদের জাতীয় নির্বাহী কমিটির সদস্য ছিলেন। ১৯৪৮ থেকে ১৯৫০ সাল পর্যন্ত তিনি স্টকপোর্টে লিবারেল এজেন্ট ছিলেন, কিন্তু ১৯৫০ এবং ১৯৫১ সালের নির্বাচনে দলের খারাপ ফলাফলের পর স্টকপোর্টের পরাজিত লিবারেল প্রার্থী রেগ হেউইট তাকে লেবার পার্টিতে যোগ দেওয়ার পরামর্শ দেন।
১৯৫২ সালে স্মিথ রোচডেলের ফালিং ওয়ার্ডের লেবার কাউন্সিলার নির্বাচিত হন। ১৯৫৪ সালের মধ্যে তিনি রোচডেল কাউন্সিলের এস্টাব্লিশমেন্ট কমিটির চেয়ারম্যান ছিলেন। ১৯৬৩ সালে স্মিথ এস্টেটের জন্য দায়ী হওয়ার জন্য কমিটির ভূমিকা পরিবর্তন করেন যার মধ্যে আবাসিক এবং টাউন সেন্টার উন্নয়নের তদারকি অন্তর্ভুক্ত ছিল। তিনি ১৯৬৬ সালে রোচডেলের লেবার মেয়র নিযুক্ত হন, তার মা ইভা মেয়র হিসেবে কাজ করেন (তিনি পদে থাকাকালীন রোচডেল টাউন হলে একজন ক্লিনার হিসেবে তার চাকরি টিকিয়ে রাখেন)। টাউন হলে ক্লিনার হিসেবে তার কাজে, স্মিথের মাকে থানায় প্রবেশনিষিদ্ধ করা হয়েছিল - একইভাবে বিল্ডিংভিত্তিক - কারণ তিনি তার ছেলেকে সাহায্য করার জন্য তথ্যের জন্য এর বিনগুলির মাধ্যমে অনুসন্ধান করতেন।
বিবিসির ম্যান অ্যালাইভ ডকুমেন্টারি সিরিজের "সান্তা ক্লজ ফর এ ইয়ার" শিরোনামের একটি পর্বের জন্য স্মিথের মেয়য়ের দায়িত্ব চিত্রায়িত করা হয়। ১৯৬৬ সালে তিনি জেলায় ব্যাপক শিক্ষা প্রবর্তনের তত্ত্বাবধানকারী শিক্ষা কমিটির চেয়ারম্যান নিযুক্ত হন। একই বছর তিনি রানীর জন্মদিনের সম্মানে অর্ডার অফ দ্য ব্রিটিশ এম্পায়ারের (এমবিই) সদস্য নিযুক্ত হন। তার আত্মজীবনী অনুসারে, স্মিথকে পাবলিক লটারি সম্পর্কিত একটি অপরাধে দোষী সাব্যস্ত করা হয় এবং বারো মাস শান্তি বজায় রাখতে বাধ্য করা হয়।
১৯৬৬ সালে, স্মিথ লেবার হুইপ থেকে পদত্যাগ করেন যখন দলটি কাউন্সিল হাউসের ভাড়া বৃদ্ধির জন্য ভোট দিতে অস্বীকার করে এবং ১৯৭০ সাল পর্যন্ত নির্দল হিসাবে আরও চারজন কাউন্সিলারের সাথে বসে। পরবর্তীতে লিবারেল পার্টিতে তার প্রত্যাবর্তন এবং লিবারেল এমপি হিসেবে তার নির্বাচন ১৯৫৮ সালের রোচডেল উপনির্বাচনে লিবারেল প্রার্থী লুডোভিক কেনেডির বিরোধিতায় তার ভূমিকার পর বিস্ময়ের সৃষ্টি করে। রোচডেল লিবারেলদের দ্বারা যখন সংসদীয় প্রার্থী গার্থ প্র্যাটকে স্মিথের দলে প্রত্যাবর্তনের পথ তৈরি করার জন্য নির্বাচিত করা হয়, তখন বিতর্কের সূত্রপাত হয় ।
১৯৬০-এর দশকে স্মিথ যুব কার্যক্রম সম্পর্কিত অনেক রোচডেল কাউন্সিল কমিটিতে সক্রিয় ছিলেন। এর মধ্যে রয়েছে: রোচডেল ইয়ুথ অর্কেস্ট্রা, রোচডেল ইয়ুথ থিয়েটার ওয়ার্কশপ, ২৯টি রোচডেল স্কুলের গভর্নরশিপ এবং যুব কমিটি, যুব কর্মসংস্থান কমিটি এবং শিক্ষা কমিটির সভাপতিত্ব করেন।
সংসদ সদস্য
১৯৭০ সালের সাধারণ নির্বাচনে রোচডেলে লিবারেল প্রার্থী হওয়ার পর যখন তিনি দলকে দ্বিতীয় স্থানে নিয়ে যান, স্মিথ ১৯৭২ সালের উপনির্বাচনে লেবার থেকে লিবারেল পর্যন্ত একটি বড় সুইং এবং ৫,১৭১ সংখ্যাগরিষ্ঠতা নিয়ে আসনটি জিতেছিলেন।
১৯৭৫ সালের জুন মাসে স্মিথকে দলের চিফ হুইপ হিসেবে নিয়োগ দেওয়া হয় এবং দলের নেতা জেরেমি থর্পের সাথে জড়িত একটি কেলেঙ্কারির পরিপ্রেক্ষিতে তিনি সংবাদ মাধ্যমের চাপের সম্মুখীন হন। স্মিথ হাসপাতালে ছিলেন যখন থর্পে তাকে বরখাস্ত করেছিলেন, ঠিক আগে তিনি নিজেই পদত্যাগ করতে বাধ্য হয়েছিলেন। ২০০৩ সালে গ্রানাডা টেলিভিশনের সাথে কথা বলার সময় ডেভিড স্টিল ১৯৭০-এর দশকের ঘটনাবলীর প্রতিফলন ঘটান এই উপসংহারের সাথে: "সিরিল আদর্শ চিফ হুইপ ছিলেন না কারণ তিনি কোন সংকট কে ভালোভাবে পরিচালনা করেননি এবং একটি সংবাদ ক্যামেরায় কিছু বলার প্রবণতা ছিল।" স্মিথ তার সংসদীয় কর্মজীবনে একমাত্র লিবারেল এমপি ছিলেন যিনি গর্ভপাতের বিরোধিতা করেছিলেন এবং মৃত্যুদণ্ড ফিরিয়ে আনার পক্ষে সওয়াল করেছিলেন। তার এক সংগঠককে একটি শিশুর যৌন হত্যার জন্য ষোল বছরের জন্য কারাগারে পাঠানো হয়েছিল, যা ন্যায়বিচারের গর্ভপাত হিসাবে প্রমাণিত হয়েছিল। লোকটির মা বারবার সাহায্যের জন্য স্মিথের কাছে এসেছিলেন, কিন্তু তিনি মামলাটি গ্রহণ করতে অস্বীকার করেছিলেন।
১৯৭৮ সালে স্মিথ প্রাক্তন কনজারভেটিভ প্রধানমন্ত্রী টেড হিথের কাছে একটি নতুন মধ্যপন্থী দল গঠনের আলোচনা করেন। ১৯৮০ সালে, স্মিথ যুক্তরাজ্যের ২০ লক্ষ কর্মহীন মানুষের বেকারত্বের পরিসংখ্যানকে "অপমানজনক" হিসেবে বর্ণনা করেন, তিনি বলেন: "তারা একটি অসুস্থ সমাজের প্রতিনিধিত্ব করে, এবং তাদের সাথে বেঁচে থাকা গ্রহণযোগ্য নয়।" ১৯৮১ সালে তিনি "একটি নতুন ভাবমূর্তি সম্পন্ন একটি দল" তৈরি করার পদক্ষেপে জড়িত ছিলেন কিন্তু রোচডেল অবজারভারের মতে, ১৯৮১ সালে সোশ্যাল ডেমোক্রেটিক পার্টির (এসডিপি) ফাউন্ডেশনে তিনি লিবারেল সহকর্মীদের সতর্কতার সাথে এগিয়ে যাওয়ার জন্য সতর্ক করেছিলেন। স্মিথকে উদ্ধৃত করা হয়েছিল "যে কোনও মূল্যে জোটের বিরোধী"। পরে তিনি এই মত প্রকাশ করবেন যে লিবারেল পার্টি "এসডিপির সাথে বেড়ি পরানো" ছাড়াই "ভাল" হত। গর্ভপাতের সময়সীমা হ্রাস করার জন্য ডেভিড অ্যালটনের ১৯৮৮ সালের বিলের পর সংসদ সদস্যরা কথা বলার পর তিনি অন্যান্য সদস্যদের "গর্ভে হত্যাকারী" বলে উল্লেখ করেন। হাউস অফ কমন্সের স্পিকার স্মিথকে এই মন্তব্যের জন্য ক্ষমা চাইতে বাধ্য করেছিলেন।
আবদুল হক আকরবী
মাওলানা আবদুল হক (,عبدالحق, আবদুল-হক্ক ; ১১ জানুয়ারি ১৯১২ – ৭ সেপ্টেম্বর ১৯৮৮) কখনও কখনও আবদুল হক আকরবি (,'আবদুল-হক্ক আকরবি) হিসাবে উল্লেখ করা হয়, একজন পাকিস্তানি ইসলামী পণ্ডিত এবং ইসলামী মাদ্রাসা দারুল উলূম হাক্কানিয়ার প্রতিষ্ঠাতা, চ্যান্সেলর এবং শাইখ আল-হাদীস ছিলেন। তিনি রাজনৈতিক দল জমিয়তে উলামায়ে ইসলামের সদস্য হিসাবে রাজনীতিতে জড়িত ছিলেন। তিনি পাকিস্তানের জাতীয় পরিষদে তিনবার দায়িত্ব পালন করেছিলেন এবং খতমে নবুওয়াত আন্দোলনের সক্রিয় সমর্থক ছিলেন।
সিরিল স্মিথ
অ্যাসবেস্টস
২০০৮ সালে নিউ স্টেটসম্যান স্মিথের বিরুদ্ধে টার্নার অ্যান্ড নিউয়াল (টি এন্ড এন) কোম্পানির সাথে তার সম্পর্ক নিয়ে অনুপযুক্ত আচরণের অভিযোগ এনেছিল, যা তার নির্বাচনী এলাকায় অবস্থিত ছিল, এবং একসময় অ্যাসবেস্টস ব্যবহার করে বিশ্বের বৃহত্তম উপকরণ প্রস্তুতকারক ছিল। ১৯৮১ সালের গ্রীষ্মের ছুটিতে স্মিথ টি এন্ড এন-এর কর্মী প্রধান সিডনি মার্কসকে চিঠি লিখে জানান যে পরবর্তী সংসদীয় অধিবেশনে ইইসি বিধিমালা বিতর্কের জন্য আসছে। হাউস অফ কমন্সের একটি বক্তৃতা স্মিথ প্রদান করেছিলেন যা সংস্থার দ্বারা তার জন্য প্রস্তুত করা একটির সাথে প্রায় অভিন্ন ছিল। তিনি বলেছিলেন যে "জনসাধারণের অ্যাসবেস্টস থেকে ঝুঁকি নেই" একটি পদার্থের বক্তৃতায় তখন দীর্ঘকাল ধরে শ্বাস নিলে প্রাণঘাতী হিসাবে পরিচিত। এক বছর পরে তিনি প্রকাশ করেন যে তিনি টি এন্ড এন-এ ১,৩০০ টি শেয়ারের মালিক। ২০০৮ সালের সেপ্টেম্বরে বিবিসির একটি স্থানীয় সংবাদ অনুষ্ঠানের সাক্ষাৎকার নিয়ে স্মিথ এই দাবির জবাব দেন যে তিনি অ্যাসবেস্টসের বিপদকে "সম্পূর্ণ আবর্জনা" হিসেবে ঢাকতে সহায়তা করেছেন। তার মৃত্যুর পর সাংবাদিক অলিভার কাম তার দ্য টাইমস ব্লগে তাকে "মাংসের একটি দুর্নীতিগ্রস্ত, অসচ্ছল পর্বত" হিসেবে বর্ণনা করেন।
আবদুল হক আকরবী
আবদুল হক ভারতে তার দারুল উলূম দেওবন্দে পড়াশোনা শেষ করেছিলেন। পাকিস্তানের স্বাধীনতার কারণে অসুবিধা না হওয়া পর্যন্ত তিনি দেওবন্দে চার বছর অধ্যাপনা করেছিলেন। ১৯৪৭ সালে তিনি পাকিস্তানে প্রতিষ্ঠিত প্রথম ইসলামী মাদ্রাসার অন্যতম আকোড়া খাত্তায় দারুল উলূম হাক্কানিয়া প্রতিষ্ঠা করেন। তিনি সারাজীবন মাদ্রাসায় হাদীস পড়াতেন এবং "শায়খুল হাদীস" উপাধিতে সুপরিচিত ছিলেন।
সিরিল স্মিথ
অ্যাসবেস্টস
২০০৮ সালের নভেম্বর মাসে এই বিতর্কের ফলে সংসদীয় প্রারম্ভিক দিনের প্রস্তাবে স্মিথকে ১৯৮৮ সালে দেওয়া নাইটহুড কেড়ে নেওয়ার আহ্বান জানানো হয়। ডেইলি মিররের কেভিন ম্যাগুয়ের এই প্রস্তাবকে সমর্থন করেছেন।
আবদুল হক আকরবী
তার পুত্র সামি উল হক তার পরে দারুল উলূম হাক্কানিয়ার উপাচার্য হয়েছিলেন। আবদুল হকের উক্ত উপদেশাবলী তার পুত্র দাওয়াত-ই-হক শিরোনামে ১,৩০০ পৃষ্ঠার দুটি খণ্ডে প্রকাশ করেছেন।